SZERB KÖZTÁRSASÁG

ZENTA KÖZSÉG

ZENTA KÖZSÉGI KÖZIGAZGATÁSI HIVATAL

Általános közigazgatási és társadalmi tevékenységi osztály

Szám: 451-8/2018-IV/1

Kelt: 2018. december 6-án

Z E N T A

Fő tér 1. sz.

Tel.: 024/655-427

A hallgatói ösztöndíjakról szóló szabályzat (Zenta Község Hivatalos Lapja, 16/2013. és 25/2017. sz.) 9. szakasza alapján, Zenta község Községi Közigazgatási Hivatalának az általános közigazgatási és társadalmi tevékenységi osztálya kiírja az alábbi

**PÁLYÁZATOT**

**a Zenta község területén lakóhellyel rendelkező egyetemistáknak a 2018/2019. tanévben való ösztöndíjazásáról**

**I.**

A pályázatot a 2018/2019. tanévben 6 hallgatónak az ösztöndíj odaítélésére írjuk ki, akiknek lakóhelye Zenta község területén van.

**II.**

Az ösztöndíj nominális összege hallgatónként havonta 8.000,00 dinárt tesz ki és a 2018. október 01-től a 2019. június 30-áig terjedő időszakban kerül kifizetésre.

**III.**

A felsőoktatási intézmények hallgatóinak az ösztöndíj odaítélésének feltételei az alábbiak:

- hogy a tanulmányok első fokozatának hallgatói (alapvető akadémiai tanulmányok és alapvető szakmai tanulmányok), hogy a tanulmányok második fokozatának hallgatói (akadémiai mesterképzés, szakosított szakmai tanulmányok, specialista akadémiai tanulmányok) vagy a tanulmányok harmadik fokozatának hallgatói (doktori akadémiai tanulmányok,)

- hogy a Szerb Köztársaság állampolgárai,

- hogy lakóhelyük Zenta község területén van az ösztöndíj odaítélésére vonatkozó jelentkezés előtt legalább egy évig és a jelentkezés benyújtásának napján,

- hogy valamely felsőoktatási intézmény legalább másodéves hallgatói, amelynek az alapítója a Szerb Köztársaság, az autonóm tartomány vagy a helyi önkormányzati egység,

- hogy nem ismételtek meg egy tanulmányi évet sem,

- hogy valamely felsőoktatási intézmény első éves hallgatói, amelynek az alapítója a Szerb Köztársaság, az autonóm tartomány vagy a helyi önkormányzati egység, és hiányszakmákra képezik őket,

- hogy a hallgatók egyidejűleg nem kapnak több ösztöndíjat vagy hitelt a köztársasági, tartományi, városi és községi költségvetésből, és

- nincs kötelezettségük, amely kizárná, hogy a tanulmányok befejezését követően a munkahelyet Zenta község területén keresse.

**IV.**

Az ösztöndíj odaítélésére a pályázati jelentkezés a kitöltött formanyomtatványa mellé, amely közzé lett téve Zenta község hivatalos honlapján, a [www.zenta-senta.co.rs](http://www.zenta-senta.co.rs/) címen és a Községi Közigazgatási Hivatal hirdetőtábláján, a jelölt csatolja az alábbiakat:

- a Szerb Köztársaság állampolgársági bizonylatát,

- a lakóhelybizonylatot, amelyet a Szerb Köztársaság Belügyminisztériuma ad ki, a hallgatóra vonatkozóan,

- a személyi igazolvány fénymásolatát (a leolvasó kivonatát) a hallgatóra vonatkozóan,

- a felsőoktatási intézmény igazolását a tanulmányok során a letett vizsgák átlagosztályzatának a magasságáról, illetve a bizonylatot az összes letett vizsgáról az osztályzatokkal együtt, vagy más okiratot, amelyet a felsőoktatási intézmény ad ki az átlagosztályzatokról a pályázat kiírásának napjáig,

- a tanulmányok első évén levő hallgatók esetében – a középiskola mind a négy osztálya bizonyítványának hitelesített fénymásolata,

- a felsőoktatási intézmény igazolása, hogy a hallgató első alkalommal iratkozott be a meghatározott tanulmányi évre a tanévben, amelyben megjelent a pályázat, és megszerezte az évről évre való beiratkozás feltételét,

- a hallgató nyilatkozata, amelyet a közjegyző, illetve a bíróság vagy városi, illetve községi közigazgatás előtt hitelesítenek, amelyekre nem neveztek ki közjegyzőt, hogy nem használója más ösztöndíjnak vagy hitelnek a köztársasági, illetve a tartományi költségvetésből, a városi és községi költségvetésből, vagy, amennyiben használója, hogy a jelen községi ösztöndíj megszerzését követően lemond a többi ösztöndíjról és hitelről a köztársasági, tartományi, városi vagy községi költségvetésből.

A jelentkezés mellett beadandó többi dokumentum:

- rövid életrajz, amely tartalmazza a család összetételét és a hallgató közös háztartásának összetételét,

- a Szerb Köztársaság Belügyminisztériuma által kiadott, a fiatalkorú személyek lakóhelybizonylata, akikkel a hallgató közös háztartásban él,

- a személyi igazolvány fénymásolata (a leolvasó kivonata) a háztartás minden tagjára vonatkozóan, kivéve a fiatalkorú személyeket, akikkel a hallgató közös háztartásban él,

- a halotti anyakönyvi kivonatot, ha a hallgató szülője elhunyt,

- a Belügyminisztérium igazolása vagy más bizonyíték, hogy a szülő ismeretlen lakóhelyen, illetve tartózkodási helyen található, ha a szülő eltűnt, vagy más okokból ismeretlen helyen tartózkodik,

- jövedelemigazolás, illetve más igazolás a jövedelemről három hónapra vonatkozóan, amelyek megelőzik a jelentkezés benyújtásának hónapját, a közös háztartás minden tagjára vonatkozóan, aki jövedelmet valósít meg (keresetigazolás a munkáltatótól és az Adóhivatal igazolása a jövedelemről vállalkozók esetében, igazolás az öregségi, rokkant, illetve családi nyugdíjról a Köztársasági Nyugdíj- és Rokkantbiztosítási Alaptól és a rokkantbiztosítótól, jogerős bírósági határozat, a család eltartott tagjainak az eltartásáról a rokonok által, illetve bírósági kiegyezés, amelyet a rokonnal kötöttek, összhangban a törvénnyel, amely a családi viszonyokat rendezi, vagy bizonyíték, hogy az illetékes bíróság előtt eljárás indult a rokon és stb. eltartási kötelezettsége céljából),

- igazolást a kataszteri jövedelemről az előző évre vonatkozóan, a közös háztartás minden tagjára vonatkozóan,

- munkanélküliségi bizonylatot a közös háztartás tagjai számára, akik nincsenek munkaviszonyban a Nemzeti Foglalkoztatási Hivataltól, illetve a Köztársasági Nyugdíj- és Rokkantbiztosítási Alaptól a biztosított minőségéről és a biztosítási időszakokról, akik nincsenek munkanélküli személyként bejelentve,

- a közös háztartás munkanélküli tagjának a nyilatkozatát a jövedelem mértékéről, amelyet idénymunkák ellátásával vagy hasonló módon valósít meg,

- a rendes tanulói minőségről szóló igazolást az iskoláskorú gyermekek esetében,

- a hitelesített egészségügyi könyv, illetve egészségügyi kártya fénymásolata a biztosítottról (kivonat a leolvasóról), a közös háztartás tagjaira vonatkozóan, amennyiben kizárólag mezőgazdasági termeléssel foglalkoznak vagy háztartásbeli nők vagy férfiak,

- a hallgató folyószámla-kártyája mindkét oldalának a fénymásolata,

- a hallgató nyilatkozata, miszerint nincs munkaviszonyban,

- a tanulmányok nyelvére vonatkozó nyilatkozat és nyilatkozatot az oktatás nyelvéről a középiskolában.

**V.**

A pályázatot közzé kell tenni Zenta község hivatalos honlapján és a Községi Közigazgatási Hivatal hirdetőtábláján, a kiírt pályázatról a tájékoztatást pedig a helyi kábeltelevízióban.

**VI.**

A pályázati jelentkezések benyújtásának határideje a pályázat közzétételétől számított 15 nap.

**VII.**

Az előirányozott határidő után beérkezett jelentkezéseket, valamint a nem teljes dokumentációval ellátott jelentkezéseket, a nem megfelelő formanyomtatványon benyújtott jelentkezéseket vagy a jelen pályázat rendeltetésével ellentétes jelentkezéseket, valamint a fax vagy elektronikus posta útján megküldött és nem aláírt jelentkezéseket nem vitatjuk meg. A nem teljes pályázati anyagot nem fogjuk értékelni és pontozni.

Nem határidőben benyújtott jelentkezésnek az a jelentkezés tekintendő, amely a jelentkezési határidő lejárta után lett átadva.

Nem teljes jelentkezésnek tekintendő a jelentkezés, amely nem tartalmazza az összes szükséges, a pályázatban felsorolt dokumentációt.

**VIII.**

A pályázati jelentkezéseket személyesen, vagy posta útján lehet átadni a következő címre: ZENTA KÖZSÉG, Általános közigazgatási és társadalmi tevékenységi osztály, 24400 ZENTA, Fő tér 1. sz., 31-es iroda.

A borítékon kötelezően fel kell tüntetni: AZ ÖSZTÖNDÍJAK ODAÍTÉLÉSÉRE KIÍRT PÁLYÁZAT, NEM FELBONTANI.

Kiegészítő információért forduljon a 024/655-427-es telefonszámra.

Kecskés Dezső Sarnyai Rózsa Edit, okl. jogász

okl. jogász a Zentai Községi Közigazgatási Hivatal

 vezetője s.k.